b'\n_START_ARTICLE_\nEmerson Etem\n_START_SECTION_\nUra\n_START_PARAGRAPH_\nEtem pelasi kaudet 2009\xe2\x80\x932012 WHL-joukkue Medicine Hat Tigersissa. H\xc3\xa4n voitti viimeisell\xc3\xa4 juniorikaudellaan WHL:n maalip\xc3\xb6rssin. Kev\xc3\xa4\xc3\xa4ll\xc3\xa4 2012, WHL-kautensa p\xc3\xa4\xc3\xa4tytty\xc3\xa4, h\xc3\xa4n pelasi my\xc3\xb6s kaksi runkosarja- ja nelj\xc3\xa4 pudotuspeliottelua AHL-joukkue Syracuse Crunchissa. Kauden 2012\xe2\x80\x932013 Etem aloitti AHL:n Norfolk Admiralsissa, mutta NHL:n ty\xc3\xb6sulun p\xc3\xa4\xc3\xa4tytty\xc3\xa4 h\xc3\xa4n p\xc3\xa4\xc3\xa4si debytoimaan Anaheim Ducksissa._NEWLINE_Etem teki ensimm\xc3\xa4isen NHL-maalinsa 18. maaliskuuta 2013 San Jose Sharksia vastaan._NEWLINE_27. kes\xc3\xa4kuuta 2015, NHL:n varaustilaisuuden 2015 toisena p\xc3\xa4iv\xc3\xa4n\xc3\xa4, Etem siirtyi New York Rangersiin pelaajakaupassa, jossa Rangers sai h\xc3\xa4nen lis\xc3\xa4kseen toisen kierroksen varausvuoron ja jossa Ducks sai vaihdossa hy\xc3\xb6kk\xc3\xa4\xc3\xa4j\xc3\xa4 Carl Hagelinin sek\xc3\xa4 toisen ja kuudennen kierroksen varausvuorot. Matka jatkui jo seuraavan kauden aikana uuteen seuraan, kun Etem vaihdettiin 8. tammikuuta 2016 Vancouver Canucksia edustaneeseen Nicklas Jenseniin ja Vancouverin vuoden 2017 varaustilaisuuden kuudennen kierroksen varausoikeuteen._NEWLINE_Etem ei mahtunut kaudella 2016\xe2\x80\x932017 Vancouverin kokoonpanoon ja h\xc3\xa4net laitettiin vapaiden pelaajien listalle, josta Anaheim Ducks poimi h\xc3\xa4net.'